AQSh Mudofaa vaziri Eshton Karter oldindan e’lon qilmagan holda Iroq poytaxti Bag‘dod shahriga tashrifni amalga oshirdi. Bu haqda Reyter agentligi xabar tarqatgan. Xabar qilinishicha, Karter Iroq bosh vaziri Haydar al-Obodi hamda Iroq TIV rahbari Xolid al-Obeydi bilan uchrashishni maqsad qilgan. Tomonlar Iroqning AQSh tomonidan harbiy yordam bilan qo‘shimcha tarzda qo‘llab-quvvatlanishi masalasini muhokama etishi kutilmoqda. Bundan oldinroq, AQSh IShIDga qarshi harbiy kampaniyasini kengaytirmoqchiligi haqida xabar berilgandi.